**ΣΥΝΟΧΗ**

**Οι τρόποι** με τους οποίους πετυχαίνεται η **συνοχή** της παραγράφου ή του κειμένου

* **Διαρθρωτικές** **λέξεις ή φράσεις** (**ΠΡΟΣΟΧΗ**! Πρέπει να ξέρεις και **τι δηλώνει η κάθε διαρθρωτική λέξη**π.χ. διά­ζευξη, αντίθεση, αιτιολόγηση, αίτιο-αποτέλεσμα, συμπέρασμα, χρό­νο, κ.ά.)
* **Επανάληψη σημαντικών λέξεων ή εννοιών**
* **Συγγενείς νοηματικά όροι (χρήση συνωνύμων)**
* **Αντωνυμίες**
* **Ερωτήσεις**

 **Διαρθρωτικές λέξεις και φράσεις**

|  |  |
| --- | --- |
| **Προσθήκη:** | ακόμη, επίσης, επιπλέον, πρόσθετα, επιπρόσθετα, εκτός από αυτό, περαιτέρω κ.α. |
| **Αιτιολόγηση:** | γιατί, επειδή, διότι, αφού, μια που, καθώς, εξαιτίας, σημαντικός λόγος είναι, το φαινόμενο οφείλεται κ.α. |
| **Αποτέλεσμα****- συμπέρασμα** | ώστε, λοιπόν, άρα, επομένως, έτσι (που), τελικά, συνεπώς, οπότε, συνάγεται το συμπέρασμα, ανακεφαλαιώνοντας, συνοψίζοντας, επιλογικά, συμπερασματικά, συνεπώς, έχει ως αποτέλεσμα – απόρροια – απότοκο - επακόλουθο – αντίκτυπο…, κ.α |
| **Αντίθεση****– εναντίωση** | αλλά, όμως, ωστόσο, ενώ, από την άλλη πλευρά, αντίθετα, παρά, μολαταύτα, αν και, μόνο που, εντούτοις, παρ’ όλα αυτά, ακόμη κι αν, και όμως, μολονότι, παρόλο που, από τη μια … από την άλλη, απεναντίας, εξάλλου, στον αντίποδα βρίσκεται…, πέρα από αυτά όμως, δε συμβαίνει όμως το ίδιο, παρά το ότι, διαφορετικά, ειδάλλως, αλλιώς, αντίστροφα, διαμετρικά αντίθετο είναι…. κ.α |
| **Γενίκευση:** | γενικά, τις περισσότερες φορές, ευρύτερα, σε γενικές γραμμές, γενικεύοντας θα λέγαμε ότι… κ.α |
| **Παράδειγμα** | λόγουχάρη, για παράδειγμα, όπως για παράδειγμα… κ.α |
| **Διασαφήνιση – επεξήγηση:** | δηλαδή, αυτό σημαίνει ότι…, ειδικότερα, με άλλα λόγια, (πιο) συγκεκριμένα, υπ’ αυτή την έννοια, για να γίνουμε πιο σαφείς κ.α |
| **Έμφαση:** | το σημαντικότερο απ’ όλα…, το κυριότερο…, αξίζει να σημειωθεί πως…, εκείνο που προέχει…, πρέπει να τονιστεί ότι…, αξιοπρόσεχτο είναι πως…, ιδιαίτερα σημαντικό είναι πως… κ.α |
| **Επιβεβαίωση – συμφωνία – αποδοχή:** | ασφαλώς, βεβαίως, σίγουρα, πράγματι, αναμφίβολα, αναμφισβήτητα, δε χωρεί αμφιβολία (αμφισβήτηση) ότι… κ.α |
| **Ομοιότητα – αναλογία:** | όπως, σαν, ομοίως, ανάλογα, το ίδιο ισχύει και για…, κάτι ανάλογο συμβαίνει και με…, μοιάζει με…, παρουσιάζει κοινά στοιχεία…, αυτό θυμίζει… κ.α |
| **Όρος – προϋπόθεση:** | αν, εκτός αν, εφόσον, με τον όρο, με την προϋπόθεση, σε περίπτωση που…, …αποτελεί βασική προϋπόθεση για…, ίσως, πιθανώς, ενδεχομένως κ.α |
| **Σύγκριση:** | παρά, απ’ όσο, απ’ ό,τι, συγκριτικά, σε σχέση με …, σε αντιδιαστολή κ.α |
| **Σκοπός:** | για να, έχει ως σκοπό/στόχο/επιδίωξη, προκειμένου να… κ.α |
| **Διαίρεση-ταξινόμηση:** | πρώτον, δεύτερον… αφενός…αφετέρου, απ’ τη μια…απ’ την άλλη… κ.α |
| **Διάζευξη:** | ή, είτε…είτε… κ.α |
| **Πιθανότητα:** | ενδεχομένως, πιθανώς, ίσως … κ.α. |
| **Χρόνος – χρονική σχέση:** | όταν, αφού, καθώς, όποτε, μόλις, έως ότου, πριν, πριν από, κάθε φορά που, **αρχικά**, **στη** **συνέχεια**, πρώτα, ύστερα, μετά από λίγο, αφότου, προτού, ώσπου, ωσότου, όσο που, κτλ… |
| **Τόπος:** | εδώ, εκεί, πιο κάτω… κ.α |